रात में बैंक के पास रोशनी हो सीसी टीवी कैमरे लगाएं: एसपी
बैंकों की सुरक्षा के मद्देनजर एसपी प्रशांत सिंह ठाकुर ने शनिवार को अपने कार्यालय में जिला मुख्यालय एवं मुख्यालय के आसपास स्थित विभिन्न बैंकों के प्रबंधकों व अधिकारियों की बैठक ली गई। बैठक में विभिन्न बैंकों के अधिकारियों सहित अतिरिक्त पुलिस अधीक्षक पूजा अग्रवाल सहित अन्य पुलिस अधिकारी उपस्थित रहे। बैठक में मुख्य रूप से बैंकों की सुरक्षा व्यवस्था को सुदृढ़ करने एवं बैंकों में आवश्यक सुरक्षा उपकरण के संबंध में चर्चा की गई।
बैंक अधिकारियों द्वारा अपने-अपने संस्थान में अपनाई जाने वाली सुरक्षा व्यवस्था एवं उपलब्ध सुरक्षा उपकरणों की जानकारी दी गई। बैठक में में पुलिस अधीक्षक श्री ठाकुर द्वारा बैंक अधिकारियों को बैंक के भीतर एवं बैंक के बाहर सीसी टीवी कैमरे लगाने और इसका रिकार्ड नियमित रूप से रखे जाने को कहा गया। साथ ही रात में अथवा अवकाश के दिनों में भी बैंक की सुरक्षा के लिये पर्याप्त सुरक्षा प्रबंध करने, रात में बैंक परिसर के चारों ओर पर्याप्त रोशनी की व्यवस्था अनिवार्य रूप से करने को कहा। उन्होंने कहा कि बैंकों के बाहर अवैध पार्किंग पर बैंक के सुरक्षा गार्डों द्वारा पर्याप्त अंकुश लगाया जाना चाहिए।
समय-समय पर बैंक मैनेजर पुलिस अधिकारियों से बैंक की सुरक्षा व्यवस्था पर नियमित रूप से विचार-विमर्श करने एवं प्रत्येक बैंक के शाखा प्रबंधकों को बैंक आने के बाद एवं जाने के पूर्व सुरक्षा संबंधी सभी इंतजामों को स्वयं चेक करने के संबंध में समझाइश दी गई।
पुलिस अधीक्षक श्री ठाकुर द्वारा शाखा प्रबंधकों को अपने बैंक की सुरक्षा के संबंध में आवश्यक सभी उपाय करने एवं यदि संसाधन की आवश्यकता हो, तो आवश्यक पहल कर अपने वरिष्ठ कार्यालय से जल्द से जल्द संसाधनों की की पूर्ति करा लेने और बैंकों में सुरक्षा के मानकों के अनुरूप सुरक्षा के पुख्ता इंतजाम करने की समझाइश भी दी गई।
बैंकों की सुरक्षा व्यवस्था के विषय पर बैंक अधिकारियों की बैठक लेते एसपी
bho_Deva hin_Deva hin_Deva hin_Deva hin_Deva hin_Deva